**ОТЧЕТ ЗА РАБОТАТА НА НЧ“СВ. СВ. КИРИЛ И МЕТОДИЙ – 1926“ – САТОВЧА,ОБЩ.САТОВЧА,ОБЛ. БЛАГОЕВГРАДСКА ЗА 2020 ГОДИНА**

1. **10.01.2020 г. - Среща на актива на НЧ“Св. св. Кирил и Методий-1926“ и приемане на план-програмата за 2020г.**
2. **14.01.2020 г. - Изложба на рисунки на тема „Зима е“, предоставени от първокласници от СУ“Св. св. „Кирил и Методий“ – Сатовча в библиотеката на читалището.**
3. **24.01.2020 г. - Среща с доброволците на библиотеката при читалището, обсъждане на работата през изминалата и приемане на план-програмата за 2020 г.**
4. **17.02. – 21.02. 2020 г. СЕДМИЦА НА ВАСИЛ ЛЕВСКИ**

* **Паметен кът с издания, фотоси, писма и материали за живота и делото на Васил Левски**
* **19.02. – “Часът на Левски“ в библиотеката. Седмокласници от СУ – Сатовча, заедно с учителката по БЕЛ г-жа Денка Николова, беседа и дискусия за изключителния ни национален герой В. Левски.**

1. **28.02. 2020 г. – „Баба Марта в детската градина“ – ежегоден празник с децата на детското заведение, с участието на читалищни самодейци. Децата пеят, танцуват и рецитират на Баба Марта.**
2. **28.02.2020 г. - Изработване на мартеници в библиотеката, с участието на деца от групата на сръчковците на г-жа Цветана Янева от СУ – Сатовча. Децата слушаха приказки от Ран Босилек и гатанки от Асен Разцветников.**
3. **02.03.2020 г. - Празничен рецитал в библиотеката, по-случай Освобождението на България от турско робство, с участието на децата от 4 клас при СУ – Сатовча, заедно с учителките им Сузана и Аксиния Влайкови.**
4. **02.03.2020 г. – Концерт на открито на детските формации при читалището/певческа и танцова/, по-случай Националният празник на Република България.**
5. **06.03. 2020 г. - Деца изработват осмомартенски картички и пишат послания, по-случай празника. Изложба на картички**

**в библиотеката.**

1. **07.03.2020 г. Осмомартенска вечер в ресторант „Парадайс“ за жените на Сатовча. Надпяване,рецитиране на любовна лирика,надиграване и много забавни игри направиха събитието значимо за около 90 участнички.**
2. **07.05.2020 г. – 22.05.2020 г. – Във връзка с Денят на библиотекаря – 11.05. и Деня на славянската писменост и култура бе открита рубрика във фейсбук-страницата на библиотеката, в която намират място най-видните творци на Сатовча, свързани с читалището. Иван Попов, Петър Селяшки,Илия Терзиев, Иван Белев, Лъчезар Селяшки намериха място в отделни материали и бяха представени подробности и факти от живота им. Събитието намери обществен отклик и провокира участието на цялата общественост.**
3. **27.05. 2020 г. – Представяне на народната певица Мария Томова на фейсбук-страницата ни – не само като дългогодишна солистка на АНПТ „Пирин“ – Благоевград, но и като дълбоко свързана с читалището в Сатовча.**
4. **01.06.2020 г. – Изложба на детски рисунки в библиотеката на тема „Моят приказен герой“, с участието на деца от начален курс при СУ- Сатовча.**

**ЛЯТНА РАБОТА – ЮЛИ, АВГУСТ**

* **Малки групи деца, при строги противоепидемични мерки участвуват в традиционни четения в заемната на библиотеката, като сме регистрирали около 80 деца, присъствали на събитията. Бяха включени малки концерти на детски формации при спазване на мерките за безопасност.**

1. **11.09.2020 г. - „Здравей, училище любимо!“ – беседа с бъдещи третокласници за интересите им по отношение на четенето - участват 11 деца.**
2. **01.10.2020 г. – В библиотеката гостува клуб“Журналистика и PR“ при СУ – Сатовча с ръководител г-жа Зара Кавракова. Всичко за интервюто- въпроси, свързани с човека, професиите, книгите,бъдещето и проблемите на света. Участвуват 12 ученика.**
3. **08.10.2020 г. Клуб „Приятели на книгата“ – със специалното участие на г-жа Денка Николова – старши учител по БЕЛ. „Българските класици – познаваме ли ги и на какво ни учат“ – участват 16 деца.**
4. **30.10.2020 г. – „Ден на будителя“ – С дарителите на библиотеката ни. Кратко представяне с благодарност на фейсбук-страницата на библиотеката.**
5. **08.11.2020 г. Изложба на детски рисунки „Багрите на есента“ – участват 18 деца от начален курс.**
6. **07.12. 2020 г. Изработване на коледна и новогодишна украса за читалището. Деца предоставиха изработените в къщи свои творения за украса на библиотеката и читалището.**

**ЗАБЕЛЕЖКА: Дейностите в читалището са проведени при строго спазване на противоепидемичните мерки за безопасност.**

**Изготвил : Анна Начева**

**Председател на ЧН : …………….**

**/ Бисер Мл. Ушев/**